**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |
| --- | --- |
| 1. Արդարադատության նախարարություն | 12.04.2021թ. |
| N 01/27.0.01/8959-2021 |
| 1. «Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծում (այսուհետ՝ Նախագիծ) անհրաժեշտ է լրացնել դրա նորմատիվ բնույթի մասին վկայող «Ն» տառը՝ ելնելով «Նորմատիվ իրավական ակտերի մասին» օրենքի 19-րդ հոդվածի 2-րդ մասի պահանջներից:  | **Ընդունվել է:**Նախագծում կատարվել համապատասխան լրացումը: |
| 2. Նախագծի նախաբանում «օրենքի 23-րդ» բառերից առաջ անհրաժեշտ է հանել «Հայաստանի Հանրապետության» բառերը՝ նկատի ունենալով «Նորամտիվ իրավական ակտերի մասին» օրենքի 18-րդ հոդվածի 3-րդ մասի դրույթները: | **Ընդունվել է:**Նախագծում կատարվել է համապատասխան փոփոխությունները: |
| 3. Նախագծի 1-ին կետի 2-րդ ենթակետով նախատեսվող փոփոխությունն ունի հիմնավորման կարիք, քանի որ Նախագծին կից ներկայացված հիմնավորման մեջ հիշյալ փոփոխությանն անդրադարձ չի կատարվել: | **Չի ընդունվել է:**ՀՀ 2021թ. պետական բյուջեով հաստատված «1156. Հայաստան-Սփյուռք գործակցության ծրագիր» ծրագրի «11010. Հայաստան-Սփյուռք գործակցության վերաբերյալ իրազեկման ապահովում» միջոցառումը ներկայումս իրականացվում է Վարչապետի աշխատակազմի «Հանրային կապերի և տեղեկատվության կենտրոն» ՊՈԱԿ-ի կողմից, այդ իսկ պատճառով ՀՀ կառավարության 2020թ. դեկտեմբերի 30-ի N 2215-Ն որոշման NN 9 և 9.1 հազվելվածների համապատասխան աղյուսակների «Ծառայությունը մատուցող կազմակերպության անվանումը» տողերում սահմանված է «Մասնագիտացված կազմակերպություններ»: Հաշվի առնելով, որ ծրագրի արդյունավետության բարձրացման նպատակով նախատեսվում է վերը նշված միջոցառման շրջանակներում ծառայությունների ձեռքբերումն իրականացնել «Գնումների մասին» ՀՀ օրենքի համաձայն՝ մրցակցային կարգով, առաջարկվում է կատարել միջհոդվածային վերաբաշխում՝ գումարը նախատեսելով տնտեսագիտական համապատասխան հոդվածներով՝ դրամաշնորհի փոխարեն: Նշվածով պայամանավորված նախագծի 1-ին կետի 2-րդ ենթակետով առաջարկվում է որպես ծառայությունը մատուցող կազմակերպություն սահմանել «Գնումների մասին» ՀՀ օրենքի համաձայն ընտրված կազմակերպություն»՝ հաշվի առնելով, որ ծառայությունների ձեռքբերումը՝ նախագծի N 3 հավելվածի համաձայն, նախատեսվում է իրականացնել ԳՀ ընթացակարգով: |
| 1. Ֆինանսների նախարարություն | 13.04.2021թ. |
| N 01/8-3/5319-2021 |
| ՀՀ կառավարության որոշման նախագծի վերաբերյալ դիտողություններ և առաջարկություններ չունենք: | **Ընդունվել է:** |